**MARIJAMPOLĖS VAIKŲ LOPŠELIO DARŽELIO „RŪTA“**

PATVIRTINTA

Marijampolės vaikų lopšelio-darželio „Rūta“

direktoriaus 2021-09-20 įsakymu Nr. V-114(1.5E)

**PRIEŠMOKYKLINIO AMŽIAUS**

**VAIKŲ PASIEKIMŲ IR PAŽANGOS VERTINIMO TVARKOS APRAŠAS**

1. **BENDROSIOS NUOSTATOS**
2. Lopšelio-darželio „Rūta“ priešmokyklinio amžiaus vaikų pasiekimų vertinimo aprašas (toliau - Aprašas) nustato priešmokyklinio amžiaus vaikų pasiekimų vertinimo tvarką.
3. Aprašo tikslas – reglamentuoti priešmokyklinio amžiaus vaikų pasiekimų ir pažangos vertinimo organizavimą.
4. Vaiko pažangos ir pasiekimų aprašas sudarytas vadovaujantis 2011 m. Lietuvos Švietimo įstatymu, 2014 m. Priešmokyklinio ugdymo bendrąja programa, patvirtinta Lietuvos Respublikos Švietimo ir mokslo ministro 2014 m. rugsėjo 2 d. įsakymu Nr. V-799 „Dėl priešmokyklinio ugdymo bendrosios programos patvirtinimo“.
5. Apraše vartojamos šios sąvokos:

**Vaiko pasiekimai** – tai gyvenimo ir ugdymo(si) realybėje įgytos kompetencijos (vaiko vertybinės nuostatos , gebėjimai, supratimas, patirtis).

**Vaiko pasiekimų vertinimas** – tai nuolatinis informacijos apie vaiką, jo ugdymo(si) ypatumus bei daromą pažangą kaupimas, interpretavimas ir apibendrinimas.

**Pasiekimų ir pažangos aplankas** – tai iš anksto suplanuotas ir tam tikru būdu sudarytas vaiko pasiekimus iliustruojančių darbų rinkinys, padedantis susidaryti vaizdą, ką vaikas moka ir geba, kaip auga ir tobulėja.

**Pasiekimų ir pažangos aprašas** – vaiko kompetencijų (pasiekimų) lygio, individualių ypatumų įvertintas, jo ugdymo krypčių numatymas, vertinamųjų išvadų pateikimas aprašomuoju būdu.

1. **VERTINIMO TIKSLAS. PASKIRTIS. PRIVALUMAI**
2. Įstaigoje priešmokyklinio amžiaus vaikų ugdymo(si) pasiekimų vertinimui naudojamas individualios pažangos vertinimas.
3. Individuali vaiko pažanga vertinama, akcentuojant kiekvieno vaiko individualumą, nelyginant su kitais vaikais. Vaikų pasiekimai viešai neaptariami.
4. Vaikų pasiekimų vertinimo tikslas – padėti vaikui pažinti save, bręsti, kaip asmenybei, padėti tėvams ir pedagogui įžvelgti vaiko vystymosi galimybes, nustatyti problemas, diferencijuoti ir individualizuoti ugdymą.
5. Vaikų pasiekimų vertinimo paskirtis – pažinti vaiką, jo individualumą, gebėjimų lygį bei jo patirtį: pritaikyti programą vaiko poreikiams ir galimybėms.
6. Vertinimo privalumai:
	1. puoselėja integralią asmenybę, visas asmenybės savybes, neslopina vaiko prigimtinių galių bei talentų;
	2. laiduoja kiekvienam ugdytis pagal savo jėgas ir sugebėjimus;
	3. laiduoja psichologinį saugumą (aš ugdausi kiek galiu).
7. Vertinimu siekiama:
	1. numatyti vaiko ugdymo ir ugdymo(si) perspektyvą, galimus pasiekimus (kompetencijas);
	2. tikslingai panaudoti informaciją apie vaiko pasiekimus ir daromą pažangą darbui su šeima, su kitais ugdymo proceso dalyviais – priešmokyklinio ugdymo pedagogu, administracija, švietimo pagalbos ir kitais su priešmokyklinio amžiaus vaikais dirbančiais specialistais.
8. **BENDRIEJI REIKALAVIMAI**

1. Ugdytinių pasiekimų vertinimo procesas yra nenutrūkstamas, grįžtamas.
2. Ugdytinių daroma pažanga yra vertinama nuolat, pasirenkant vertinimo būdus ir metodus: stebėjimą, pokalbį, diskusiją, vaiko pasakojimus, jo darbų ir veiklos analizę, garso, vaizdo įrašus ir kt. Vertinimo būdai ir metodai pasirenkami ir taikomi, atsižvelgiant į tai, kas vertinama – žinios ir supratimas, gebėjimai, nuostatos ar jų visuma – vaiko kompetencija. Kompetencijos lygis atsiskleidžia, vaikui veikiant natūralioje ar tikslingai sukurtoje situacijoje: žaidžiant, bendraujant, dalyvaujant projektiniame darbe, per iškylas, ekskursijas ir t.t.
3. Ugdytinio pasiekimai vertinami pagal pasiekimus, kurie numatyti Programoje arba Programoje, pritaikytoje, atsižvelgiant į nustatytus specialiuosius ugdymosi poreikius.
4. Priešmokyklinio ugdymo pedagogas, siekdamas pažinti vaiką ir įvertinti jo pasiekimus, stebi jį, taiko pedagogo kompetencijos rėmuose apibrėžtus pažinimo metodus, padedančius išsiaiškinti vaiko turimą patirtį, savijautą, fizinę brandą, poreikius, interesus, gebėjimus, bendravimo ir veiklos ypatumus, namų kultūrinę aplinką, šeimos socialinę padėtį, lūkesčius bei nuostatas į ugdymą.
5. Kasdienė informacija apie ugdytinio pasiekimus fiksuojama vaiko pasiekimų apraše ir kaupiama pasiekimų ir pažangos aplanke, skaitmeninėse laikmenose ar kt.
6. Vertinamosios išvados (įvertinimai) pateikiamos aprašomuoju būdu – trumpais komentarais, nusakančiais, kokios yra stipriosios vaiko pusės, kas jau pasiekta, kokių dar yra spragų ir kas siektina. Vertinant vaiko pasiekimus, balai arba jų pakaitalai (ženklai, simboliai) nenaudojami.
7. Vertinant vaiką būtina atskleisti, ką vaikai žino ir gali, kokie jų pasiekimai, o ne sutelkti dėmesį tai ko jie nežino ar negali atlikti. Vertinimas sudaro galimybę pastebėti vaiko pasiekimus ir ugdymo(si) netolygumus.
8. Informacija, sukaupta apraše, aplanke, skaitmeninėse laikmenose ar kt. taip pat naudojama, kryptingai ir tikslingai planuojant priešmokyklinio ugdymo pedagogo veiklą, bendradarbiaujant su tėvais (globėjais), sklandžiai pereinant į pradinio ugdymo programą.
9. Įvertinimas padeda plėsti vaiko patirtį, sudaryti sąlygas jų saviraiškai, ugdyti vaikų pasitikėjimą savo gebėjimais.
10. Vertinimo procesas suteikia informacijos apie vaiko asmenybės sklaidą, padeda surasti ugdymą (si) skatinančius būdus.
11. **PASIEKIMŲ IR PAŽANGOS VERTINIMO ORGANIZAVIMAS**
12. Ugdytinių pasiekimai vertinami pagal 5 kompetencijas: sveikatos, pažinimo, komunikavimo, socialinę , meninę kompetencijas.
13. Vaiko pasiekimų ir pažangos vertinimą atlieka grupės pedagogai, kiti vaiką ugdantys specialistai, tėvai.
14. Vaiko pasiekimų vertinimo metodai:
	1. vaiko stebėjimas natūralioje kasdieninėje veikloje.
	2. vaiko veiklos ir kūrybinės raiškos darbų analizė (meninės, žodinės kūrybos darbai, pratybos, įvairios užduotėlės).
	3. vaiko kalbos užrašai, individualūs pokalbiai su vaiko tėvais (įtėviais, globėjais), specialistais: meninio ugdymo pedagogais, neformaliojo ugdymo pedagogu, logopedu.
	4. fotografavimas, vaizdo įrašai, garso įrašai ir kt.
15. Vaiko pasiekimų ir pažangos aplanką sudaro:
	1. geriausi ir (arba) konkretų tam tikros srities gebėjimą iliustruojantys vaiko darbai (prie kiekvieno darbo turėtų būti parašytas trumpas komentaras);
16. Priešmokyklinukų pasiekimų ir pažangos vertinimas atliekamas du kartus metuose – mokslo metų pradžioje (rudenį) ir pabaigoje (pavasarį). Grupės pedagogai bei kiti vaiką ugdantys specialistai, naudodamiesi sukaupta informacija, užpildo priešmokyklinio ugdymo(si) parengtus klausimynus vaikų pasiekimams ir gebėjimams įvertinti bei apibendrina gautus rezultatus. Vaiko pirmojo aprašo paskirtis, fiksuoti vaiko pasiekimus, individualius ypatumus ir numatyti jo ugdymo kryptį (tikslus ir uždavinius), ugdymo individualizavimo ir paramos vaikui formas.
17. Antrojo (baigiamojo) vaiko aprašo paskirtis įvertinti vaiko pasiekimus, nustatyti ar vaikas brandus mokyklai, pateikti rekomendacijas tolimesniam vaiko ugdymui.
18. Ugdytinis kartu su priešmokyklinio ugdymo pedagogu aptaria pasiekimų ir pažangos aplanke kaupiamą medžiagą , atranda, kas pradėjo sektis geriau.
19. Mokslų merų gale grupės pedagogai ir kiti vaiką ugdantys specialistai rašo išvadas apie vaiko kompetencijų išlavėjimą ir mokyklinę brandą, rekomendacijas dėl ugdymo(si), kurias vaiko tėvai perduoda pradinių klasių mokytojui.
20. **INFORMAVIMAS APIE VAIKO PASIEKIMUS IR PAŽANGĄ**
21. Vertinimo rezultatai aptariami individualiuose pokalbiuose su tėvais (globėjais), su lopšelio-darželio administracija, mokytojų metodinės grupės susirinkimuose, mokytojų tarybos posėdžiuose. Esant reikalui pokalbiuose dalyvauja Vaiko gerovės komisijos atstovai, kiti specialistai.
22. Pedagogai pateikia informaciją apie grupės ugdymo(si) pasiekimus. Mokytojų tarybai (2 kartus per mokslo metus - spalio ir gegužės mėn.).
23. Ugdytinių problemos sprendžiamos tik su ugdymo procese dalyvaujančiais specialistais ir tėvais.
24. Pirmas vaikų pasiekimų ir pažangos įvertinimas aptariamas Mokytojų tarybos posėdyje spalio mėnesį, antras galutinis, vaikų pasiekimų ir pažangos įvertinimas aptariamas Mokytojų tarybos posėdyje gegužės mėnesį.
25. **ATSAKOMYBĖ IR ĮGALIOJIMAI**
26. Už vaiko pasiekimų ir pažangos vertinimą atsakingi grupės pedagogai, tėvai ir kiti vaiką ugdantys specialistai;
27. Vaiko pasiekimų ir pažangos vertinimo medžiaga saugoma grupėje, ji yra konfidenciali.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_